હવે શાસ્ત્રને અનુસરવું પડે, એવી વાણી જીવની ન હોઈ શકે. કોઈ શિવરૂપ સદ્‌ગુરુની જ હોઈ શકે. કારણ કે શાસ્ત્રો આપણે એમ કહીએ છીએ કે ઈશ્વરની વાણી છે. વેદ પ્રભુના શ્વાસોચ્છવાસ છે, અપૌરુષેય છે. કોઈ એવા તત્ત્વમાંથી એ નીકળેલી વાણી છે. ઠાકુર પરમહંસ બોલે, મહર્ષિ રમણ બોલે, અરવિંદ બોલે, નાનક બોલે, તુલસી બોલે, મીરાં બોલે, કબીર સાહેબ બોલે. અનુભવમાંથી નીકળેલી જેની વાણી હોય અને શાસ્ત્રો જેનું સમર્થન કરતાં હોય, એ સદ્‌ગુરુનું લક્ષણ છે.